വൃത്താകൃതിയിലുള്ള ഈ പള്ളിയുടെ നടുവിലായി ഒരു ദൂം ഉണ്ട്. വൃത്താകൃതിയിലായതിനാൽ വളരെയധികം വിസ്തൃതിയും ഒപ്പം അൾത്താര സുഗമമായി ദർശിക്കാനുമുള്ള സൌകര്യവുമുണ്ട്. മലബാറിലെ വലിയ പള്ളികളിൽ ഒന്നായ ഇതിൻറെ അൾത്താര 2012ൽ നവീകരിച്ചിരുന്നു. അൾത്താരയിൽ അനേകം വിശുദ്ധരുടെ രൂപങ്ങളും മറ്റു കൊത്തുപണികളും ഉൾപ്പെടുന്നു.





എടൂരമ്മയുടെ തിരുസ്വരൂപം ഇവിടെ കൊണ്ടുവന്നത് ആ കാലഘട്ടങ്ങളിൽ ഇവിടെ സേവനം ചെയ്തിരുന്ന ക്രിസ്ത്യൻ മിഷണറിമാരാണ്. യഥാർത്ഥത്തിൽ ഈ തിരുസ്വരൂപം സമീപത്തുള്ള മറ്റൊരു പള്ളിയിൽ പ്രതിഷ്ഠിക്കാൻ വേണ്ടി കൊണ്ടുവന്നതായിരുന്നു. അവിടേക്കു എടൂരുവഴി ഒരു വാഹനത്തിൽ ഇതു കൊണ്ടുപോകുന്നതിനിടയിൽ, ആ വാഹനം എടൂരെത്തിയപ്പോൾ നിന്നുപോയതായും, വാഹനത്തിൻറെ തകരാർ ഉടനെ പരിഹരിക്കാൻ സാധിക്കാത്തതിനാൽ ആ തിരുസ്വരൂപം എടൂർ പള്ളിയിൽ സ്ഥാപിച്ചു എന്നുമാണ് പറയപ്പെടുന്നത്. അതിനാൽ തന്നെ, വിശ്വാസികളുടെ ഇടയിൽ "വിളിച്ചാൽ വിളി കേൾക്കുന്ന എടൂരമ്മ" എന്ന് പ്രസിദ്ധമാണ് ഇവിടുത്തെ മരിയൻ സാന്നിധ്യം.

വാസ്തു-ശിൽപ സവിശേഷതകൾ
വിദ്യാഭ്യാസ സ്ഥാപനങ്ങൾ
ചരിത്രം
അടിസ്ഥാന വിവരങ്ങൾ